கேள்வி: டான் சியூ சின் - வரலாறு பற்றி விளக்கவும்.
பதில்: இவர் பாபா பாரம்பரியத்தைச் சேர்ந்தவர். சீனராக இருந்தாலும் சீன மாண்டரின் மொழி பேச மாட்டார். அவர் மலாக்காவில் உள்ள மலாக்கா உயர்நிலைப் பள்ளியிலும்; பின்னர் சிங்கப்பூர் உள்ள ராபிள்ஸ் கல்லூரியிலும் படித்தவர். 1935-ஆம் ஆண்டில், அவர் உடல்நிலை மோசம் அடைந்தது. காசநோயால் அவதிப்பட்டார். சிகிச்சைக்காக சுவிட்சர்லாந்து அறுவை சிகிச்சை செய்து குணமடைந்தார். மூன்று ஆண்டுகளுக்குப் பிறகு, அவர் இங்கிலாந்தில் சட்டத் துறையில் தன் உயர்கல்வி பயின்றார். இரண்டாம் உலகப் போரினால் அவர் சட்டப் படிப்பை முடிக்கவில்லை. அவர் ஒரு வருடம் மட்டுமே சட்டம் படித்தார். 1939-இல் குடும்பத்தின் தோட்டத் தொழிலைப் பார்த்துக் கொள்ள லண்டனில் இருந்து மலாயா திரும்பினார்.
கேள்வி: டான் சியூ சின் - அரசியல் வாழ்க்கை என்பது என்ன?
பதில்: 1955-இல் டான் சியூ சின் மலாக்கா நாடாளுமன்ற உறுப்பினராகத் தேர்ந்தெடுக்கப்பட்டார். மலேசிய அமைச்சரவையில் அவர் முதலில் வணிகம் மற்றும் தொழில்துறை அமைச்சராகச் சேர்ந்தார். பின்னர் 1959-இல் நிதி அமைச்சரானார். பின்னர் அவர் நவம்பர் 1961-இல் மலேசிய சீனர் சங்கம் தலைவராகப் பொறுப்பேற்றார். சீன மொழியை மலேசியாவில் அதிகாரப்பூர்வ மொழிகளில் ஒன்றாக அங்கீகரிக்கப் படுவதற்கும்; சீன மொழி பல்கலைக்கழகத்தை நிறுவுவதற்கும்; அவர் அரசாங்கத்திடம் அழுத்தம் கொடுக்கவில்லை என்பதற்காக விமர்சனத்திற்கு உள்ளானார். இருப்பினும், மார்ச் 1968 இல், சீன இளைஞர்களுக்காக துங்கு அப்துல் ரகுமான் கல்லூரியை அமைக்கத் திட்டம் வகுத்தார். அந்தக் கல்லூரி பிப்ரவரி 24, 1969-இல் நிறுவப்பட்டது.